b'\n_START_ARTICLE_\nRoberto Miranda\n_START_PARAGRAPH_\nRoberto Lopes de Miranda eller bare Roberto (f\xc3\xb8dt 31. juli 1944 i S\xc3\xa3o Gon\xc3\xa7alo, Brasilien) er en tidligere brasiliansk fodboldspiller (angriber), der med Brasiliens landshold vandt guld ved VM i 1970 i Mexico. Han spillede to af brasilianernes kampe under turneringen, heriblandt kvartfinalesejren over Peru. I alt n\xc3\xa5ede han at spille tolv landskampe og score seks m\xc3\xa5l._NEWLINE_Roberto spillede p\xc3\xa5 klubplan for tre af landets store klubber, Botafogo, Flamengo og Corinthians. L\xc3\xa6ngst tid tilbragte han hos Botafogo, hvor han blandt andet var med til at vinde to statsmesterskaber i Rio de Janeiro.'